དེ་ཡང་།ཟླ་འདིའི་ཕྱི་ཚེས་༢༣ཉིན་རླངས་རྫའི་འབར་རྫས་བཞག་སའི་ཁང་པ་དེའི་ནང་དུ་སྡོད་མཁན་གྱི་རོགས་པ་བུད་མེད་ཅིགདགོང་མོ་དེར་ཁང་པ་དེའི་ནང་འགྲོ་སྐབས་རླངས་རྫ་གསུམ་དང་རྡོ་སྣུམ་ལེ་ཊིར་ལྔ་མཉམ་དུ་ཚ་གློག་སྤར་ནས་བཞག་ཡོད་པའི་གནས་ཚུལ་ཤེས་རྟོགས་བྱུང་ཡོད་པ་དང་།དེ་རྗེས་མོས་གཡས་གཡོན་ལ་བལྟ་དུས་ཉེ་འཁྲིས་ཀྱི་ཁང་བརྩེགས་གཞན་དེའི་ཁང་མིག་འོག་མའི་ནང་དུ་ཡང་རླངས་རྫ་དང་རྡོ་སྣུམ་མཉམ་དུ་ཚ་གློག་བཞག་ཡོད་པ་མཐོང་སྟེ་ཉེན་རྟོག་པ་སྐད་བཏང་ནས་ལྟ་དུས་ཉེན་རྟོག་པས་ཧ་ཅང་ཛ་དྲག་ཏུ་བརྩིས་ཏེ།དེའིི་དགོང་མོ་དང་ཕྱི་ཉིན་མར་ཉེན་རྟོག་པ་མཐོ་གྲས་མང་པོ་སླེབས་ནས་ལྟ་ཞིབ་བྱས་ཡོད་པ་དང་།སྐབས་དེར་ཉེན་རྟོག་པས་རླངས་རྫའི་འབར་རྫས་འཇོག་མཁན་དེ་ཁང་པ་གཉིས་ཀའི་སྒེ་ཁུང་གཏོར་ནས་ནང་དུ་འཛུལ་ཏེ།རླངས་རྫའི་འབར་གས་ཀྱི་ཐོག་ནས་ཁང་པ་གཏོར་རྩིས་བྱས་པ་ཞིག་ཡིན་སྐོར་བརྗོད་སོང་ལ།ཁང་བརྩེགས་དེ་གཉིས་ནང་ཕྱི་མི་གཅིག་ལས་ཚང་མ་བོད་པ་ཡིན་པ་དང་།ཁང་བདག་རྒྱ་གར་ཡིན་པ་རེད།།